b'\n_START_ARTICLE_\nPertti Kurikan Nimip\xc3\xa4iv\xc3\xa4t\n_START_SECTION_\nFormarea (2009-2013)\n_START_PARAGRAPH_\nPertti Kurikan Nimip\xc3\xa4iv\xc3\xa4t a fost format\xc4\x83 \xc3\xaen 2009, \xc3\xaentr-un atelier de caritate pentru adul\xc8\x9bii cu dizabilit\xc4\x83\xc8\x9bi de dezvoltare \xc8\x99i \xc3\xaen 2012, au fost subiectul principal al filmului documentar finlandez \xe2\x80\x9eSindromul Punk\xe2\x80\x9d. Documentarul arat\xc4\x83 cum persoanele cu handicap tr\xc4\x83iesc \xc8\x99i se exprim\xc4\x83, \xc3\xaendulcind am\xc4\x83r\xc4\x83ciunea vie\xc8\x9bii lor de zi cu zi prin muzic\xc4\x83.\n_START_SECTION_\n2014: Concert de caritate cu Mr. Lordi\n_START_PARAGRAPH_\n\xc3\x8en 2014, trupa a c\xc3\xa2ntat \xc3\xaentr-un concert de caritate cu Mr. Lordi din trupa de rock finlandez\xc4\x83, Lordi. Concertul de caritate a avut loc la Rovaniemi la 23 mai 2014 \xc8\x99i a fost f\xc4\x83cut \xc3\xaen folosul comunit\xc4\x83\xc8\x9bii cu dizabilit\xc4\x83\xc8\x9bi mintale din Mozambic \xc8\x99i a Asocia\xc8\x9biei \xe2\x80\x9eMetkat Laponia\xe2\x80\x9d.\n_START_SECTION_\n2015: Concursul Muzical Eurovision 2015\n_START_PARAGRAPH_\nTrupa a intrat \xc3\xaen Uuden Musiikin Kilpailu, selec\xc8\x9bia na\xc8\x9bional\xc4\x83 din Finlanda pentru Concursul Muzical Eurovision 2015 cu piesa \xe2\x80\x9eAina mun pit\xc3\xa4\xc3\xa4\xe2\x80\x9d (\xc3\xaen rom\xc3\xa2n\xc4\x83: \xe2\x80\x9eMereu trebuie s\xc4\x83\xe2\x80\x9d). Trupa a intrat \xc3\xaen concurs \xc3\xaen scopul de a cre\xc8\x99te gradul de con\xc8\x99tientizare pentru persoanele cu sindromul Down. Pe 7 februarie 2015 trupa a fost una dintre cele trei calificate \xc3\xaen prima semifinal\xc4\x83, cu \xc8\x99anse mari de a avansa \xc3\xaen final\xc4\x83. \xc3\x8en final\xc4\x83 a c\xc3\xa2\xc8\x99tigat \xc8\x99i va reprezenta Finlanda la Concursul Muzical Eurovision 2015 \xc3\xaen Viena, Austria.'